Canllaw Rheolau Diogelu Data 
Cofiwch
(1)  Wrth ysgrifennu e-bost meddyliwch am y cynnwys, oes unrhyw ddata personol neu ddata categori arbennig yn y testun? Edrychwch ar y sawl sy'n derbyn yr e-bost, ai un o gyfeiriadau e-bost cywir Y Drindod Dewi Sant ydyw neu gyfeiriad e-bost myfyrwyr? Cofiwch fod y mwyafrif helaeth o achosion o dorri rheolau diogelu data yn ymwneud â negeseuon e-bost ac atodiadau a anfonir at yr unigolyn anghywir.
(2) Ydych chi'n gwybod sut i gofio e-bost os caiff ei anfon at y derbynnydd anghywir? Gwiriwch y dudalen "help" ar yr e-bost neu gofynnwch i gydweithwyr TaSG os nad ydych chi’n siŵr. Rhowch wybod bob tro am achosion o dorri rheolau diogelu data i'r Swyddog Diogelu Data cyn gynted ag y bo modd.
(3)  Sicrhewch fod cyn lleied o ddata personol ag y bo modd wedi eu storio ar liniaduron a dyfeisiau cludadwy eraill a gwnewch yn siŵr eu bod nhw wedi’u trefnu'n dda.
(4) Ystyriwch y seiliau cyfreithlon ar gyfer eich gweithgareddau prosesu, holwch y Swyddog Diogelu Data os oes angen cyngor arnoch ar hyn.
(5) Casglwch a defnyddio cyn lleied o ddata ag y bo angen at eich dibenion chi. Sicrhewch fod data'n cael eu gwaredu mewn cyfleusterau gwastraff cyfrinachol.
(6) Sicrhewch gyfrinachedd a diogelwch bob tro wrth drin a phrosesu data personol. 
(7) Sicrhewch eich bod wedi rhoi gwybod i destun y data am eich rhesymau dros gasglu eu data personol a'u hawliau diogelu data drwy hysbysiad preifatrwydd. Holwch y Swyddog Diogelu Data os oes angen cyngor arnoch ar hyn o beth.
(8) Ystyriwch y gofyniad am asesiad o'r effaith ar ddiogelu data lle gallai prosiect neu ymchwil gyflwyno risg uchel mewn perthynas â data personol gwrthrych data
(9) Gwnewch ddata personol yn ddienw bob tro pan fo'n bosibl a sicrhau eu bod ar gael i’r rhai y mae angen iddynt eu gwybod yn unig.

Peidiwch 
(1) Peidiwch byth â rhannu cyfrineiriau na'u gadael yn gorwedd o gwmpas i eraill eu gweld. 
(2) Cadw data personol am fwy o amser nag sydd ei angen at y diben y'u casglwyd ato yn wreiddiol.
(3) Trosglwyddo data yn allanol heb sail gyfreithiol briodol. Gofynnwch i'r Swyddog Diogelu Data bob tro am gyngor mewn perthynas â throsglwyddo data y tu allan i'r DU.
(4) Casglu mwy o ddata nag sydd eu hangen at eich dibenion chi.

Mae diogelu data yn llywodraethu popeth a wnawn o ddydd i ddydd yn y Brifysgol ac mae’r rhestr atodol o bethau i’w gwneud a pheidio â'u gwneud yn nodyn atgoffa syml o arfer da. Os oes gennych unrhyw gwestiynau am ddiogelu data, cysylltwch â Paul Osborne ar paul.osborne@uwtsd.ac.uk. Yn yr un modd, os oes angen hyfforddiant diogelu data pwrpasol ar eich ardal, cysylltwch â Paul neu Emma (foi@uwtsd.ac.uk).
